NaiveNeuron/SloPal huggingface dataset:
Kvorka, Ján, poslanec NR SR (2018-06-14):
Chcem poprosiť o hlasovanie v utorok na 11.00 hodinu.
Kollár, Boris, predseda NR SR (2023-02-02):
Prosím, prezentujme sa a hlasujeme. (Hlasovanie.) Prítomných 128 poslancov, za 93, proti žiadny, zdržalo sa 35, nehlasoval nikto. Konštatujem, že tento návrh sme schválili. Chcem upozorniť pána Borguľu, aby nepoužíval telefonické zariadenia a nefotil a netelefonoval v sále. Ďakujem. Pokračujeme hlasovaním o bode 45 schváleného programu, ktorým je prvé čítanie o návrhu poslancov Pčolinského a Hlinku na vydanie ústavného zákona, ktorým sa mení a dopĺňa ústava č. 1405. Spravodajcom je člen ústavnoprávneho výboru poslanec Miloš Svrček. Prosím ho, aby uviedol hlasovanie. (Hlasovanie o návrhu poslancov Národnej rady Slovenskej republiky Petra Pčolinského a Jozefa Hlinku na vydanie ústavného zákona, ktorým sa mení a dopĺňa Ústava Slovenskej republiky č. 460/1992 Zb. v znení neskorších predpisov , tlač 1405.)
Bugár, Béla, podpredseda NR SR (2017-01-31):
Ďakujem pekne. Pani poslankyňa Remišová, vy ste neodovzdali nič, takže nech sa páči. Nech sa páči, teraz môžete.
Paška, Pavol, predseda NR SR (2012-08-10):
Hlasujeme o návrhu poslanca Štefanca. (Hlasovanie.) 128 prítomných, 47 za, 79 proti, 2 sa zdržali. Návrh sme neschválili.
Bugár, Béla, podpredseda NR SR (2011-07-01):
Na vystúpenie pána poslanca Maďariča s faktickými poznámkami sa prihlásili piati páni poslanci. Končím možnosť sa prihlásiť do faktických. Pán poslanec Osuský.
Danko, Andrej, podpredseda NR SR (2024-06-13):
Pokračujeme v rozprave. Takže teraz pán poslanec Čaučík.
V. Veteška, podpredseda NR SR: (2006-02-01):
(Hlasovanie.) Prítomných 135, za 62, proti 2, zdržalo sa 66, nehlasovali 5. Národná rada sa uzniesla nepokračovať v ďalšom prerokúvaní tohto návrhu zákona. Ďalej budeme hlasovať o návrhu poslankyne Národnej rady Slovenskej republiky Ľubice Navrátilovej na vydanie zákona, ktorým sa mení zákon č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov, tlač 1441. Pán poslanec Novotný ako spravodajca, prosím, uveďte hlasovanie.
Záhumenský, Marian, poslanec NR SR (2014-05-16):
Ďakujem pekne, pán predseda. Ctené kolegyne, kolegovia, v rozprave k uvedenému vládnemu návrhu zákona vystúpili desiati poslanci, z toho páni poslanci Simon, Muránsky, Mičovský, Kuffa, Csicsai podali procedurálny návrh vrátiť návrh zákona na dopracovanie. Pozmeňujúce a doplňujúce návrhy podali poslanci Mikuš, Fecko, Huba, Hlina, Kuffa a ja. Pán poslanec Mikuš žiadal vyňať na osobitné hlasovanie bod 4 spoločnej správy. Pán predseda, prosím, dajme najprv hlasovať o procedurálnom návrhu poslancov Simona, Muránskeho, Mičovského, Kuffu, Csicsaia vrátiť návrh zákona na dopracovanie.
Figeľ, Ján, podpredseda NR SR (2014-10-30):
Ďalším rečníkom prihláseným do rozpravy je Jozef Mihál. Pán kolega, máte slovo, nech sa páči.
Pellegrini, Peter, predseda NR SR (2015-10-21):
Nech sa páči, pán spravodajca.
Novotný, Viliam, poslanec NR SR (2013-10-25):
Ďakujem pekne všetkým, ktorí na mňa reagovali. Idem poporiadku odpovedať. Skôr sú to špecialisti, to je skôr skúsenosť. Nehovorím, že sa to môže nachádzať, alebo vyskytovať aj u niektorých všeobecných lekárov, ale skôr sledujeme u špecialistov tú skutočnosť, že pacient príde k špecialistovi, ako to popísal pán kolega. Ráno si zoberie o šiestej lístok, ale stále ho predbiehajú tí, ktorí idú na prednostné ošetrenia a čaká tam niekoľko hodín, čo zrejme nie je vhodné. Moja druhá poznámka k vaším faktickým je tá, že no, napriek tomu už trošku ustupujeme, musím povedať, lebo keď sa prvýkrát tento fenomén objavil v našej legislatíve, teda prednostné ošetrenie za platbu, výšku ktorej určí samosprávny kraj, tak sme vtedy hovorili o tom, že môžu to byť maximálne dve hodiny v priebehu ordinačných hodín. Nesmie v opačnom garde, že minimálne dve hodiny by mal určiť na neprednostné ošetrenie, teda pre tých pacientov, ktorí si nezaplatia za prednostné ošetrenie. A moja tretia poznámka je k tým platbám. To, že samosprávny kraj určuje výšku platby za prednostné ošetrenie, je v poriadku. To, že prvá vláda Roberta Fica rozhodla o tom, že platby za služby súvisiace s poskytovaním zdravotnej starostlivosti v ambulancii a v nemocnici budú nula miesto 20 a 50 korún, je rozhodnutie, ktoré bolo urobené. Faktom ale je, že dnes sa v hotovosti v ambulanciách vyberajú od pacientov peniaze, alebo sú to peniaze za nadštandard, ktorý lekár povie, že je nadštandard, lebo ho nemáme zadefinovaný, alebo sú to peniaze za služby súvisiace s poskytovaním, ktoré lekár určí, že sú služby súvisiace, potrebujete vydať nejaké tlačivo, nejaký dokument a on povie, no tak toto, viete, to mi nikto nezaplatí, tak si musíte zaplatiť toľko a on to určí. Alebo sú to platby za služby, ktoré jednoducho určí pán... (Prerušenie vystúpenia časomerom.)
Paška, Pavol, predseda NR SR (2013-03-19):
Vážené pani poslankyne, páni poslanci, budeme pokračovať. Poprosím pána ministra a pani poslankyňu Vaľovú, ktorá je spravodajcom, aby zaujali svoje miesta. Dámy a páni, poprosím vás, ideme pokračovať v rozprave. Pán poslanec Zajac.
A. Belousovová, podpredsedníčka NR SR: (2007-05-09):
Nech sa páči, pán podpredseda vlády, máte slovo.
Glváč, Martin, podpredseda NR SR (2016-10-20):
Pýtam sa, či sa chce niekto do rozpravy prihlásiť ústne. Traja, štyria, piati. Piati. Páni poslanci a poslankyne, ukončujem možnosť sa prihlásiť, to znamená páni poslanci šiesti. Ukončujem možnosť sa prihlásiť. Páni poslanci Dostál, Schlosár, Krajniak, Drobný, Grausová a Uhrík. Nech sa páči, pán poslanec Dostál.
Blanár, Juraj, podpredseda NR SR (2022-12-02):
Dávam teraz slovo spravodajcovi, ktorého určil navrhnutý gestorský výbor pre sociálne veci, predsedovi tohto výboru pánovi poslancovi Vladimírovi Ledeckému, aby podal spravodajskú informáciu k tomuto návrhu zákona. Nech sa páči.
P. Farkas, poslanec: (2004-09-23):
Národná rada Slovenskej republiky svojím uznesením č. 1016 zo 17. júna 2004 pridelila vládny návrh zákona o rozpočtových pravidlách územnej samosprávy a o zmene a doplnení niektorých zákonov týmto výborom Národnej rady Slovenskej republiky: Výboru NR SR pre financie, rozpočet a menu, ústavnoprávnemu výboru a výboru pre verejnú správu. Uvedené výbory prerokovali predmetný návrh zákona. Gestorský výbor nedostal do začatia rokovania o vládnom návrhu zákona o rozpočtových pravidlách územnej samosprávy a o zmene a doplnení niektorých zákonov stanoviská poslancov Národnej rady podané v súlade s § 75 ods. 2 zákona NR SR č. 350/1996 Z. z. o rokovacom poriadku Národnej rady. K predmetnému návrhu zákona zaujali výbory Národnej rady tieto stanoviská: Odporúčanie pre Národnú radu Slovenskej republiky návrh schváliť s pozmeňujúcimi a doplňujúcimi návrhmi – Výbor NR SR pre financie, rozpočet a menu uznesením č. 451 a Výbor Národnej rady pre verejnú správu uznesením č. 231. Ústavnoprávny výbor Národnej rady neprijal platné uznesenie, pretože návrh uznesenia nezískal podporu potrebnej nadpolovičnej väčšiny prítomných poslancov v súlade s § 52 ods. 4 zákona o rokovacom poriadku. Celkový počet 11 členov, prítomných 8, za návrh hlasovalo nula poslancov, nula poslancov bolo proti a všetci ôsmi sa zdržali hlasovania. Pod bodom IV sú uvedené všetky pozmeňujúce a doplňujúce návrhy, vážené dámy, vážení páni, ktoré boli prijaté vo výbore pre financie, rozpočet a menu a vo výbore pre verejnú správu. Je ich spoločne 24. O týchto bodoch potom odporúčam hlasovať spoločne. V bode 9 a 19 s odporúčaním gestorského výboru neschváliť a spoločne potom o ostatných bodoch s odporúčaním schváliť. Gestorský výbor odporúča Národnej rade Slovenskej republiky vládny návrh zákona o rozpočtových pravidlách územnej samosprávy a o zmene a doplnení niektorých zákonov schváliť s pozmeňujúcimi a doplňujúcimi návrhmi. Ďakujem pekne, vážený pán podpredseda, môžete otvoriť rozpravu.
P. Hrušovský, predseda NR SR: (2003-12-16):
Prosím, aby ste zaujali svoje miesta v rokovacej sále, páni poslanci. (Ruch v sále.) Pán poslanec Galbavý. Ešte pred hlasovaním prosím, aby sme sa prezentovali a zistili počet prítomných poslancov v rokovacej sále. Páni poslanci, prezentujeme sa. (Hlasovanie.) 83 prítomných v rokovacej sále. Národná rada je schopná uznášať sa. Pani poslankyňa spravodajkyňa výboru pre sociálne veci a bývanie uviedla postup hlasovania najskôr o bodoch, ktoré sú uvedené v spoločnej správe, a to tak, že budeme spoločne hlasovať o bodoch 1 až 11, 13 až 26, 28 až 73, 75 až 99, 101 až 111, 113 a 114 spoločne s odporúčaním gestorského výboru uvedené body zo spoločnej správy schváliť. (Ruch v sále.) Páni poslanci, prosím, prezentujme sa a hlasujme o bodoch zo spoločnej správy, tak ako ich navrhla na hlasovanie pani spoločná spravodajkyňa z poverenia gestorského výboru. (Hlasovanie.) 76 prítomných, 76 za návrh. Uvedené body zo spoločnej správy sme schválili. Pani poslankyňa Navrátilová, prosím, teraz uvádzajte návrhy na ďalšie hlasovania. Ľ. Navrátilová, poslankyňa: Pán predseda, dajte hlasovať o bode 112 s odporučením gestorského výboru neschváliť ho.
Linhart, Patrick, poslanec NR SR (2023-05-05):
Pán kolega, ďakujem za veľmi odbornú, vecnú debatu. Naozaj, táto debata, takáto debata o potravinách v skutočnosti v parlamente už dlho nebola. Musím povedať, že potravinárstvu sa venujem niekoľko rokov, presne 25, to je štvrť storočia, a prečítal som si podrobne tento zákon. Nechal som si to vysvetliť aj od vášho kolegu s právnym vzdelaním, od pána Suska a naozaj musím povedať, že veľmi podobný návrh som dával ja v roku 2021 práve, lebo ste práve povedal, že od roku ´21 sa nikto tomu nevenoval. Bohužiaľ, moje návrhy nikdy nevideli svetlo sveta, pretože už boli zarezané na koaličnej rade a boli odmietnuté koaličnou radou, preto som vtedy ešte ako nominant strany alebo klubu, hnutia SME RODINA nemohol tieto návrhy predložiť, pretože mi to nebolo dovolené. Každopádne vítam túto pomoc. Samozrejme, nesmieme zabúdať aj na jednu dôležitú skupinu, a to je skupina ľudí s intoleranciami. Máme na Slovensku trištvrte milióna ľudí s rôznymi intoleranciami, potravinovými intoleranciami, a preto by som bol veľmi rád, keby som mohol zapracovať do jedného z návrhov, ktoré sú predložené do Národnej rady Slovenskej republiky na túto schôdzu, zapracovať v druhom čítaní, keď prejdú, aj svoj pozmeňovací návrh, ktorý bude nezabúdať aj na túto skupinu a pomoc tejto skupine, pretože potraviny pre túto skupinu ľudí sú naozaj o 20, 30 a v niektorých prípadoch až o 200 % drahšie a títo ľudia, bohužiaľ, si túto svoju intoleranciu alebo chorobu nevybrali a nie sú schopní, keď máte tri deti napríklad a každé má inú intoleranciu, je veľmi ťažké pre matku zvládať finančne takúto situáciu. Ďakujem.
Laurenčík, Milan, podpredseda NR SR (2021-11-24):
Ďakujem veľmi pekne. Na vaše vystúpenie nie sú faktické poznámky. Toto bola písomná časť rozpravy, pretože teraz sa pýtam, kto sa hlási do rozpravy ústne. Konštatujem, že nikto, vyhlasujem preto všeobecnú rozpravu za skončenú. Žiada si k rozprave zaujať stanovisko pán navrhovateľ? Nie. Ani spravodajkyňa. Prosím, keby ste nám oznámili termín hlasovania.
Glváč, Martin, podpredseda NR SR (2019-10-16):
Ďakujem. Otváram rozpravu. Do rozpravy som dostal jednu písomnú prihlášku, a to za klub SaS pán poslanec Galek. (Rekcia z pléna.) Takže nech sa páči. (Predsedajúci odovzdal slovo spravodajkyni.)
Hrušovský, Pavol, podpredseda NR SR (2011-06-29):
Hlasujeme, páni poslanci, o návrhu prerokovať zákon vo výboroch, určiť gestorský výbor a lehoty, v ktorých majú výbory a gestorský výbor návrh zákona prerokovať. (Hlasovanie.) 144 prítomných, 80 za, 64 sa zdržalo. Národná rada návrh uznesenia schválila. Teraz poprosím pána poslanca Goliana, aby z poverenia výboru pre pôdohospodárstvo a životné prostredie predložil Národnej rade návrhy hlasovaní k prerokovávanému vládnemu návrhu zákona o tabakových výrobkoch , ktorý Národná rada prerokováva v prvom čítaní. Pán poslanec, prosím o návrh.
D. Lipšic, poslanec: (2006-10-19):
Ďakujem.
B. Bugár, podpredseda NR SR: (2001-11-28):
J. Kalman, poslanec: Ďakujem pekne. Na mnohé tieto protirečivé názory, ktoré tu zaznievajú, som poukázal pri prvom čítaní tohto vládneho návrhu. Je skutočne rozporný, pretože na jednej strane rozširuje, na druhej strane podľa štátneho rozpočtu a rozpočtu Národného úradu práce znižuje objem finančných zdrojov. Na jednej strane umožní rozširovať verejnoprospešné práce, na druhej strane je tu predpoklad, že mnohé firmy, mnohé právnické osoby, ktoré sa dnes týmito činnosťami zaoberajú, budú likvidovať jednotlivé pracovné čaty a budú sa spoliehať na zdroj pracovných síl z úradov práce. Už nehovoriac o takých intenciách, že nie je doriešená otázka ochranných pracovných pomôcok, nie sú vyriešené mnohé ďalšie otázky, ktoré súvisia v súvislosti s naplňovaním Zákonníka práce. Ďalší moment, ktorý treba opätovne povedať. Ja sa stále domnievam, že orientácia na verejnoprospešné práce, ktoré osobne považujem za sekundárne, možno až terciálne z hľadiska riešenia zamestnanosti alebo nezamestnanosti na Slovensku, je zlá, ak sa len na túto koncepciu zameriava vláda. Očakával som, že v zmysle uznesenia, ktoré ste, pán Rusnák, citovali, vláda predloží komplexný návrh zákona alebo komplexné opatrenia na riešenie zamestnanosti. Nakoniec to, čo prerokovala vo vláde, pán minister, tie hodnotenia, kde sa vlastne len stotožňovalo, že opatrenia, ktoré ste prijali, budú mať dvoj-, trojročnú dlhodobosť. A na základe tejto skutočnosti opäť protirečivosť v tom, že ste si dali za úlohu, alebo vláda vás poverila vypracovať nový Národný plán zamestnanosti, len dokazuje, že skutočne si súčasná vládna koalícia nevie dať rady so zamestnanosťou a tendencia na verejnoprospešné práce to nevyrieši. Už nehovoriac o takých informáciách alebo takých predpokladoch, ktoré hovoria o ďalších hromadných prepúšťaniach zo zamestnania, či je to Detva, či sú to Košice, takže verejnoprospešné práce to nevyriešia.
Kotleba, Marian, poslanec NR SR (2021-06-29):
Vážený pán predseda, ja by som vás chcel na, vzhľadom na tieto pochybnosti požiadať o zvolanie poslaneckého grémia.
P. Paška, predseda NR SR: (2010-06-10):
(Hlasovanie.) 105 prítomných poslancov, 95 bolo za, 1 proti, 6 sa zdržalo, 3 nehlasovali. Návrh zákona sme postúpili do druhého čítania. Ďalej.
Svrček, Miloš, poslanec NR SR (2022-06-22):
Ďakujem za slovo a ďakujem, pán predseda výboru, za dovysvetlenie aj čo bolo účelom a cieľom predloženia tohto pozmeňujúceho návrhu. Myslím si, že určite je pred nami ešte aj dôležitá cesta otvorenia, ako si spomínal, tej veľkej novely rokovacieho poriadku, pretože sú tu napríklad aj body ako doslovné čítanie a predkladanie pozmeňujúcich návrhov. Myslím si, že keď už dôjde k zverejneniu na webovej stránke Národnej rady pozmeňujúceho návrhu, podľa môjho názoru je úplne zbytočné doslovné citovanie všetkých tých zákonných noriem, ktoré sú uvedené v tom pozmeňujúcom návrhu a zbytočne to naťahuje aj rokovanie pléna. A taktiež otázka prepadávania bodov. Na môj vkus príliš často dochádza k prepadávaniu bodov v rámci rozpravy a dochádza doslova k chaosu v rámci jednotlivých schôdzí. Podľa môjho názor v prípade, ak by dvakrát došlo k prepadnutiu bodu, tak automaticky by sa ten návrh mal posunúť na ďalšiu schôdzu Národnej rady, pretože k situáciám ako dochádzalo aj v minulosti, že sa naťahuje schôdza niekedy aj o dva, o tri týždne podľa navrhovaného kalendára si myslím, že k tomu určite neprispieva k tomu zdravému legislatívnemu procesu. Takže, áno, kvitujem treba riešiť aj ďalšie veci. Zatiaľ sa otvorila táto vec ohľadne bezpečnosti v pléne a v Národnej rade, ale určite je treba doriešiť aj ďalší proces, procesovanie v rámci prijímania jednotlivých návrhov zákonov v pléne. Ďakujem.
Grendel, Gábor, poslanec NR SR (2016-06-21):
Ďakujem za slovo. Kolegyňa Remišová opäť zopakovala, že tento návrh vychádza z iniciatívy Štrngáme za zmenu, preto by som rád pripomenul jeden citát od Roberta Fica, ktorý povedal po voľbách: „Veď to neboli štandardné voľby, my sme nebojovali s opozíciou, bojovali sme s mimovládnym sektorom, ktorý bol často dotovaný a financovaný zo zahraničia, a bojovali sme s médiami, ktoré boli niektoré absolútne proti vláde, nech sa na mňa nikto nehnevá, veď nie je možné, že vznikne nejaká iniciatíva, ktorá štrngá za zmenu, potom sa k nej prihlási veľvyslanec iného štátu, s hrdosťou povie, že podporovali túto iniciatívu.“ Koniec citátu. Chcel by som poprosiť všetkých kolegov poslancov naprieč politickým spektrom, ktorí nesúhlasia s takýmito konšpiračnými blábolami, aby podporili túto novelu. Ďakujem.
Šeliga Juraj, podpredseda NR SR (2021-02-03):
Ďakujem. Prezentujme sa, prosím, a hlasujme. (Hlasovanie.) Prítomných 124, za 78, proti 37, zdržalo sa 9, hlasovali všetci prítomní. Konštatujem, že sme sa uzniesli na tom, že tento návrh zákona prerokujeme v druhom čítaní. Nech sa páči, výbory.
Šeliga, Juraj, podpredseda NR SR (2021-02-03):
O 12.15 hod.?
Pčolinský, Peter, podpredseda NR SR (2023-03-21):
Otváram teraz možnosť ústnej rozpravy. Nikto. Vyhlasujem rozpravu za skončenú. Chce zaujať stanovisko navrhovateľ? Áno? Nech sa páči.
Blanár, Juraj, podpredseda NR SR (2021-06-17):
Ďakujem, pán poslanec. Na vaše vystúpenie neevidujem žiadnu faktickú poznámku, takže vyhlasujem rozpravu za uzatvorenú. A chcem sa spýtať pána generálneho riaditeľa, či má záujem o záverečné slovo. Áno? (Reakcia navrhovateľa.) Nech sa páči.
Grendel, Gábor, poslanec NR SR (2017-05-16):
Ďakujem pekne. Vážený pán predsedajúci, v rozprave nevystúpil žiaden poslanec. Preto, prosím, dajte hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Paška, Pavol, predseda NR SR (2012-06-20):
Vážené pani poslankyne, páni poslanci, poprosím vás, aby ste zaujali miesta. Budeme hlasovať o prerokovaných bodoch programu. Kolegyne, kolegovia, budeme teraz hlasovať v druhom čítaní o návrhu pána poslanca Richarda Rašiho na vydanie zákona, ktorým sa mení a dopĺňa zákon č. 580/2004 Z. z. o zdravotnom poistení a o zmene a doplnení zákona č. 581/2004 Z. z. o zdravotných poisťovniach a o dohľade nad zdravotnou starostlivosťou. Je to tlač pod číslom 28. Poprosím pána spravodajcu, pána poslanca Valockého, aby uvádzal hlasovanie.
Pellegrini, Peter, predseda NR SR (2015-02-12):
Prezentujme sa a hlasujme o pridelení návrhu výborom a o určení gestorského výboru, ako aj lehôt na jeho prerokovanie. (Hlasovanie.) Prítomných 136 poslancov, za bolo 131, zdržalo sa 5 poslancov. Nemusíte mi to vypínať tak skoro. Konštatujem, že Národná rada pridelila návrh tohto zákona výborom, určila gestorský výbor a príslušné lehoty výborom na jeho prerokovanie v druhom čítaní. Pristúpime k hlasovaniu o bode 18 programu schôdze. Je to prvé čítanie o vládnom návrhu zákona, ktorým sa mení a dopĺňa zákon č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 1353). Pán poslanec Valocký, nech sa páči.
Mazurek, Milan, poslanec NR SR (2021-11-05):
Pán Szőllős, ja neviem, z ktorej sekty vás tu vypustili, ale tá argumentačná núdza, ktorú ste predviedli, už prekonala aj profesora Pročka, a to je čo povedať. Nie preto, že by ste tu skákali, hádzali sa o zem, vrieskali, všetkých urážali, ale preto, že pre obhajobu zákona, ktorý rozdelil celú spoločnosť, ste si vybrali Adama, Edenskú záhradu, Boha, knihu Genezis a pospájali ste všetko, ako vám to len prišlo vhod, aby ste tu predviedli nejaké ekologické, teologické okienko, pri ktorom sa naozaj človeku krútila hlava a pýtal sa, či to myslíte vážne. A uistili ste nás, a to vám veľmi ďakujem, že ak sa teda chceme viac zaoberať týmito teologickými sektárskymi náhľadmi, ktorými vy disponujete na tému ekológie a ochrany prírody, že o tom budete mať kázeň. Pán Szőllős, prosím vás, vysielajte ju online, a informujte nás niekde, kde bude ten link. My to spropagujeme, nech vás vidí celý svet. Nech si celé Slovensko pozrie tieto vaše náhľady, lebo ja garantujem, že taký pokles preferencií OĽANO nám nič ako opozícii nezabezpečí, iba to, keď vás ľudia budú vidieť, aké bludy a nezmysly tu prezentujete. A vy ste do toho, a ani si to neuvedomujte podvedome, zapojili aj totalitný socialistický pohľad. Lebo vy ste tam povedali, že vlastníci pozemkov, súkromní vlastníci v národných parkoch musia akceptovať, že ich záujmy musia korešpondovať a musia ísť do súladu s celkovým záujmom národných parkov. To znamená so záujmom ministerstva životného prostredia pána Budaja. Ako keby som počul nejakého komunistu, ktorý hovorí, že pozemky a súkromní roľníci musia korešpondovať so záujmami päťročného plánu kolektivizácie. To isté ste prezentovali. Absolútna neúcta k súkromnému vlastníctvu. Čiže do tej teológie si môžete ešte aj komunistický pohľad pripísať, pán sektár Szőllős.
Hrnčiar, Andrej, podpredseda NR SR (2016-05-19):
Ďakujem. Dávam slovo spravodajcovi, ktorého určil navrhnutý gestorský ústavnoprávny výbor, pánovi poslancovi Ondrejovi Dostálovi. Nech sa páči, pán poslanec.
Tabák, Romana, poslankyňa NR SR (2020-11-04):
Pardon, ja sa musím vydýchať. (Rečníčka si čupla pod rečnícky pult a začala sa smiať. Ruch v sále.)
Marcinčin, Anton, poslanec NR SR (2011-09-14):
Dajte, prosím, hlasovať o bode 3, ktorý navrhol poslanec Matej, vyňať na osobitné hlasovanie.
Laššáková, Jana, podpredsedníčka NR SR (2012-07-02):
Pán poslanec, zaujmite miesto pre spravodajcov. Otváram všeobecnú rozpravu. Poznamenávam, že som nedostala žiadnu písomnú prihlášku. Pýtam sa, či sa chce niekto prihlásiť do rozpravy ústne? Pán poslanec Hlina. Ešte predtým, ako vám dám slovo, chcem vás informovať, že pán predseda Národnej rady zvoláva poslanecké grémium na 16.45 hod.. Zopakujem, o 16.45 hod. poslanecké grémium. Ďakujem pekne. Nech sa páči, pán poslanec, máte slovo.
Grendel, Gábor, podpredseda NR SR (2020-03-25):
Pán poslanec Čekovský,
Hrnčiar, Andrej, podpredseda NR SR (2019-01-30):
Vážené panie poslankyne, vážení páni poslanci, takže budeme pokračovať hlasovaním. Prihláste sa, pán poslanec. Nech sa páči – procedurálny návrh, pán poslanec Dostál.
P. Paška, predseda NR SR: (2008-04-01):
(Hlasovanie.) 140 prítomných, 139 za, 1 sa zdržal. Konštatujem, že sme návrh pridelili výborom a určili gestorský výbor a lehoty na jeho prerokovanie. Dámy a páni, tým sme odhlasovali všetky prerokované body programu a o 11.30 hodine. budeme pokračovať v rokovaní o ďalších bodoch programu. Ďakujem. (Prestávka.) (Po prestávke.)
Zajac, Pavol, poslanec NR SR (2012-10-18):
Vážený pán minister, na úvod svojho vystúpenia ste hovorili, že nie ministerstvo, nie vy, ale Generálna prokuratúra namieta ústavnosť tohto zákona. Tak ak je úprimný zámer vás, ale aj strany SMER, tak aj hovorím za KDH, my hlasy na takýto ústavný zákon, počul som aj od Obyčajných ľudí, že aj oni by pridali hlasy na takýto ústavný zákon, ak k tomu dáte hlasy strany SMER, pridajú sa aj ďalší z ďalších strán, nemáme problém dať, takýto ústavný zákon prijať. Naozaj, ak je ten záujem úprimný, prijmime napríklad aj ústavný zákon. K ďalším veciam sa vyjadrím v rozprave.
Pellegrini, Peter, podpredseda NR SR (2020-04-07):
Vážené panie poslankyne, vážení páni poslanci, vzhľadom na to, že ešte stále prebieha rokovanie výboru pre financie, budeme pokračovať v rokovaní až o 14.30 hod. Ešte raz, pokračovať budeme o 14.30 hod. Ďakujem. (Prestávka.) (Po prestávke.)
Jurinová, Erika, podpredsedníčka NR SR (2013-06-04):
Pán poslanec Kuffa.
Blanár, Juraj, podpredseda NR SR (2023-03-30):
Vážené panie poslankyne, páni poslanci, poprosím vás, aby sme sa skonsolidovali a aby sme mohli pokračovať v rokovaní, v prerušenom rokovaní v prvom čítaní o návrhu poslanca Matoviča na vydanie zákona, ktorým sa mení a dopĺňa zákon č. 120/1993 Z. z. o platových pomeroch niektorých ústavných činiteľov. Je to parlamentná tlač 1443. Včera bola všeobecná rozprava vyhlásená za uzavretú a chcem sa spýtať, či má záujem o záverečné slovo pán navrhovateľ. Áno, takže udeľujem slovo navrhovateľovi, v záverečnom slove bude hodnotiť rozpravu, nech sa páči. (Pokračovanie rokovania o návrhu poslanca Národnej rady Slovenskej republiky Igora Matoviča na vydanie zákona, ktorým sa mení a dopĺňa zákon Národnej rady Slovenskej republiky č. 120/1993 Z. z. o platových pomeroch niektorých ústavných činiteľov Slovenskej republiky v znení neskorších predpisov a ktorým sa mení a dopĺňa zákon č. 85/2005 Z. z. o politických stranách a politických hnutiach v znení neskorších predpisov , tlač 1443.)
Danko, Andrej, podpredseda NR SR (2024-09-26):
Poslanec Jakab.
Miškov, Juraj, poslanec NR SR (2013-12-05):
Ďakujem veľmi pekne. Vážený pán poslanec, mňa zaujala informácia o nových investíciách, ktoré prichádzajú na Slovensko. Neviem, v ktorej krajine a v akom svete žijete vy, ale ja žijem na Slovensku a ja som teda žiadnu informáciu o nových investíciách, o nových pracovných miestach po nástupe vašej vlády nezachytil. Už si ani nespomínam, kedy naposledy minister hospodárstva pán Malatinský ohlásil nejakého nového investora, ohlásil nejaké nové pracovné miesta. Ak nejaký investor na Slovensku skončí, tak sa tak deje väčšinou náhodou v prípade, že jeho investícia nie je realizovateľná napr. v Českej republike a potom musí ísť na Slovensko, ako je príklad, ktorý bol medializovaný pred pár dňami, logistické centrá spoločnosti Amazon. Ak je to teda tak a hovoríte, že čísla neklamú, zverejnite teda čísla, zverejnite nové investície, ktoré počas vašej vlády prišli na Slovensko, zverejnite počet nových pracovných miest, ktoré vznikli počas vlády. Za našej vlády za jeden a pol roka vzniklo viac ako 50-tisíc nových pracovných miest. Koľko nových pracovných miest vzniklo počas vašej vlády? Ďakujem.
Pellegrini, Peter, predseda NR SR (2015-05-13):
Hlasujeme o bode 7 spoločnej správy. (Hlasovanie.) Prítomných 139 poslancov, za hlasovalo 78, proti bolo 57, zdržali sa 4 poslanci. Bod sme schválili.
Fico, Robert, poslanec NR SR (2020-04-02):
A strana SMER – sociálna demokracia za ním bude stáť. A porušili ste všetky dohody, ktoré v danom čase boli urobené. Ďakujem pekne. (Potlesk.)
Bugár, Béla, podpredseda NR SR (2011-07-12):
Prezentujme sa a hlasujme. (Hlasovanie.) Prítomných 143, za 78, proti nikto, zdržalo sa 65 poslancov. Aj tento návrh sme schválili. Budeme pokračovať hlasovaním v druhom čítaní o vládnom návrhu zákona, ktorým sa mení a dopĺňa zákon č. 652/2004 Z. z. o orgánoch štátnej správy v colníctve (tlač 343). Pán poslanec Tóth, nech sa páči. (Hlasovanie o vládnom návrhu zákona, ktorým sa mení a dopĺňa zákon č. 652/2004 Z. z. o orgánoch štátnej správy v colníctve a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 343.)
Kosová, Ingrid, poslankyňa NR SR (2024-04-23):
Ďakujem za slovo. Ja mám taký pocit, že tu vznikla nejaká utkvelá predstava, že mimovládne organizácie si snáď robia, čo chcú, a netransparentne rozhadzujú peniaze. Prepáčte, ale ja som takmer 20 rokov v mimovládnom sektore a nespomínam si teda ani na jeden projekt, ktorý by som nemusela transparentne vyúčtovať, účelovo minúť, pretože predstavte si, ale mimovládne organizácie podliehajú zákonu o účtovníctve. Výročné správy, kde musíte presne napísať, aké máte finančné prostriedky, odkiaľ, ako ste ich minuli, musíte zverejňovať. Neziskové organizácie to majú zo zákona, nadácie dokonca musia tieto výročné správy si dať overiť aj certifikovanými auditormi. Tak mne to pripadá skôr tak, že si tu len vymýšľate nejaké zástupné problémy, aby ste mohli mimovládne organizácie zdecimovať, utíšiť, ponížiť a znedôveryhodniť pre ostatných občanov. A zbytočne polarizujete spoločnosť miesto toho, aby ste ocenili prínos, ktorý mimovládne organizácie pre túto krajinu majú, pretože v mnohých veciach zastupujú štát, ja napríklad mám škôlky montessori, viete, takže aká je moja úloha ako mimovládneho? Mám 5-tisíc eur možno od nejakého zahraničného donora, ktorý chce prispieť malým deťom a budem zahraničnou agentkou? Celé sa mi to zdá úplne nelogické a až hanba. Je to hanba tento zákon, ktorý ste predložili a že sa tu oháňate nejakými výstupmi OECD. Ja by som na vašom mieste radšej bola ticho. Z môjho pohľadu vás ženie len túžba po moci, lebo sa tu chcete udržať ďalších osem rokov a vaším cieľom nie je demokracia, ale autokracia. Preto potrebujete utíšiť verejný sektor, ktorý vám povie, aký ste. Ďakujem.
Vaľová, Jana, poslankyňa NR SR (2023-11-16):
Nedalo mi to. Vitaj, Lojzo Hlina, v parlamente. Milý Lojzko, ty si nepamätáš, čo si tu vystrájal? S topánkou si tu búchal po celom parlamente, bil si sa tu. O čom ty rozprávaš? Veď s tebou si nevedeli poradiť a ty chceš, aby sme si poradili s Matovičom? Prosím ťa, veď ja len čakám, kedy to príde, Lojzko, a nebude len Matovič, ale ešte aj ty. A preto ti chcem povedať, milý Lojzko, že teda myslím si, že pán Pellegrini to urobil správne, urobili to veľmi dobre, pretože ak od začiatku nezačneme, aby v tom parlamente bol poriadok, tak sa z nás všetci budú smiať a celý národ sa bude opakovať po nás, bude vulgárny, bude sa vulgárne vyjadrovať, pretože toto všetko sa tu donieslo za bývalej vlády a vôbec po tých facebookoch. Ďalej ti chcem povedať, že musíš ísť viac na služobné cesty, možno to bude pre teba odmena, choď do parlamentu do Prahy v Českej republike a pozri si, či tam chodia novinári pomedzi chodby. Pozri si, že či všade prepadávajú poslancov, aj keď idú na WC, otvoriť WC a ti vopchá mikrofón pred ústa, to neexistuje. Takisto majú novinári svoj pľac, majú svoje foyer, majú všetko a je tam takisto v tomto poriadok. Pretože pokiaľ tu budeme mať takýchto poslancov, ktorí tu budú búchať, skákať, vrieskať, tak proste neviem, neviem, čo urobíme. Takže začnite, vážení páni poslanci, od seba, Lojzko, verím, že tebe, už to neurobíš, nebudeš sa opakovať, verím, že to urobí aj pán Matovič. A, prosím ťa, som si istá, že ten škriatok, ale je to na tebe, tu ťa pochválim, že musel si to programové vyhlásenie naozaj dobre čítať, to ťa pochválim, že si tam toho škriatka našiel v pôdohospodárstve, ten preklep, ale verím, že pán minister to tak určite nemyslel, dokáže to za štyri roky, daj mu čas a nemusíš sa báť ráno chodiť piecť chleba, či varíš kávu, či čo robíš, neboj sa, postaráme sa o poľnohospodárov. Takže to je asi tak všetko. A na pána Pročka, lebo on reagoval tiež pomimo, vôbec to nie je pravda s tými fľašami. Pán Matovič našiepal fľaše do bedni, tam kde je ubytovňa, ja to všetko viem a všetko vám to budem rozprávať, a potom tie fľaše vysypal a teatrálne urobil teátro, ako sa tu pi... (Prerušenie vystúpenia časomerom. Potlesk.)
Pčolinský, Peter, podpredseda NR SR (2023-03-30):
Ďakujem. Tretiu otázku položil pán poslanec Dostál a tá znie: „Aký je váš postoj k návrhu Igora Matoviča, ktorého cieľom je, aby voliči za účasť v predčasných parlamentných voľbách v septembri dostali od štátu odmenu 500 eur?“ Nech sa páči.
Jurinová, Erika, podpredsedníčka NR SR (2014-11-10):
Pán poslanec Poliačik.
Zmajkovičová, Renáta, podpredsedníčka NR SR (2013-03-14):
Pani poslankyňa Vášáryová bola posledná, ktorá vystúpila v rozprave. Vyhlasujem všeobecnú rozpravu za skončenú. Pýtam sa, pán minister, chcete zaujať záverečné slovo? (Reakcia navrhovateľa.) Nech sa páči.
Sárközy, Irén, poslankyňa NR SR (2018-10-24):
Pán predsedajúci, dajte hlasovať o návrhu zákona ako celku s odporúčaním gestorského výboru schváliť.
Viskupič, Jozef, poslanec NR SR (2013-06-05):
Nechcem to naťahovať, ja som sa chcel ozvať, aby tuná nemusel pán poslanec Gál vysvetľovať Igorovi Hraškovi, ja si vysvetlím ten omyl, ja som hovoril o dvoch poslancoch z vašej strany, jeden sa volá László Solymos a tomu som hovoril, že tak ako reagoval na pána Mičovského, že rozpráva dlho, k vám som smeroval dve výhrady pri definícii pojmov a vytvorení alebo definovaní tzv. korupčného trestného činu, ako s ním budeme nakladať. Takže ja akúkoľvek kritiku znášam veľmi dobre, ak je úprimná a konštruktívna a má čo povedať. Neviem, na čo si musíte zvykať, ja si zvykám, že často neútočíte na predkladané alebo nechcete komentovať predkladané, ale komentujete predkladateľov, a to útoky ad hominem, myslím si, že nemajú v parlamente čo robiť, v slušnom, ale ak sa to deje, tak tiež nám nezostáva nič iné, iba si na to zvyknúť. Podstatné, čo som chcel v tomto povedať, je, že či budú, či my budeme prinášať návrhy zákonov a vyjadríme podporu aj tým, že za náš klub vystúpi viacej poslancov, je to úplne legitímne, deje sa to v ostatných kluboch a myslím si, že ak niekto považuje tému za tak dôležitú, či je to poslanecký klub Obyčajných ľudí, alebo MOST-u – HÍD, je potrebné alebo je dobré, že či už v päťminútovej dotácii, alebo v dvojminútovej cez faktickú sa vyjadrí k téme, ktorú považuje za pilierovú. Toto je celé a dúfam, a týmto by som chcel aj adresovať mierne ospravedlnenie súčasnej predsedajúcej, že prišlo k dohode, ktorá sa nakoniec nepodarila dodržať.
Danko, Andrej, podpredseda NR SR (2024-04-30):
Poslanec Malatinec.
Hort, Milan, podpredseda NR SR (2010-10-13):
Ďakujem pekne. S faktickými poznámkami na vystúpenie pána ministra sa prihlásili pán poslanec Jahnátek, pán poslanec Fronc. Uzatváram možnosť prihlásiť sa s faktickou poznámkou. A slovo má pán poslanec Jahnátek. Nech sa páči.
P. Paška, predseda NR SR: (2009-10-27):
Vyhlasujem krátku prestávku. Ešte pán predseda výboru Berényi.
Pčolinský, Peter, podpredseda NR SR (2023-06-23):
Takže, pani poslankyňa Horváthová, nech sa páči.
Mizík, Stanislav, poslanec NR SR (2017-05-17):
Ďakujem za slovo. Prečo niektorí rodičia nedávajú deti do škôlok? Niektorí rodičia nedávajú deti do škôlok aj preto, že častokrát dochádza ku krvavým sporom medzi rôznymi ich klanmi, rodinami v osadách a prenáša sa to potom aj do škôlok a škôl. Čiže jeden klan nechce dať tam, lebo ho tam budú biť, druhý takisto nedá, už je to. Totižto tam každá fajta nenávidí tú druhú, navzájom sa tlčú kolíkmi, niekedy aj sekerami. A k tej mentálnej zaostalosti. Čo sa dá čakať, keď generácie sa krížia, generáciami sa krížia bratranci so sesternicami? Podmienené je to ešte aj alkoholom a tak ďalej. Ďakujem za slovo.
Kmec, Stanislav, poslanec NR SR (2019-10-17):
Odhlasovali sme body zo spoločnej správy. Môžme pristúpiť k hlasovaniu o pozmeňujúcom a doplňujúcom návrhu pána poslanca Antala vyplývajúceho z rozpravy.
Vaľová, Jana, poslankyňa NR SR (2023-11-24):
Ďakujem veľmi pekne. Vážený pán kolega Tibor Gašpar, bývalý policajný prezident, som veľmi rada, že ako človek znalý veci a z praxe tu odborne vysvetľujete postup pri výmene funkcionárov v polícii. Objasňujete postupy a zákony, aj keď si myslím, že občania si z toho veľa zoberú, ale naša opozícia asi nie, lebo ona to nechce počuť a nechce to pochopiť. Viete, v čom vás obdivujem? S takým kľudom, ktorý máte po roku väzby, ktorý ste prežili, a ktorý by som nepriala nikomu, kto tu sedí. A viete čo? Oni sa teraz tvária, že my sa ideme pomstiť, alebo tu rozprávajú, že sa ideme pomstiť, oni sa neboja, že sa ideme pomstiť, oni sa boja, že my sa budeme chovať ako oni, že my sa budeme chovať ako oni. Takže viete, ja som tu bola a pamätám si pani Remišovú, ako tu škrtala hlavy ľuďom a rozprávala o tom, že pôjdu do väzby. Žiadne súdy neboli. Ona bola kat a všetci ste takí v tej opozícii, boli ste kati a sudcovia v jednej osobe. Vy ste odsúdili vopred človeka, poškrtali ste hlavy a povedali ste jednoducho, títo pôjdu do väzby alebo niektorí aj zomrú, však nám je to jedno. Čo sa bojíte, že sa budeme chovať ako vy? Toho sa bojíte? A pamätám si ministra Naďa, veď toto nemá obdobu, ako ste vy hovorili, v Európskej únii, minister sa tu postavil, tuná ukázal prstom, my sme tu sedeli, všetkých vás zavrieme, šúchajte nohami, držte huby. Veď ja som tu sedela, preboha! Bojíte sa, že sa budeme chovať ako vy? Ja si myslím, že nie, aj keď, poviem vám pravdu, tak ste rozdelili národ, že si to praje tento národ, aby sme boli takí, ako ste boli vy. Ale myslím si, že pravdu neutajíte, pravda sa bude musieť vyšetriť, aj keď tu robíte cirkus a neporiadok, proste nedali ste ani tridsať dní tejto vlády, už odvolávate ministra. Takže my ideme vždycky tou ces... (Prerušenie vystúpenia časomerom.)
Laššáková, Jana, podpredsedníčka NR SR (2014-02-07):
Pán poslanec Jánoš, nech sa páči.
Hrušovský, Pavol, podpredseda NR SR (2011-07-11):
Pani poslankyňa Obrimčáková.
Kuffa, Štefan, poslanec NR SR (2022-05-19):
Pán kolega Kazda, viete, tá červená čiara u vás, u SaS-ov, bola posledné týždne niekoľkokrát prelomená, tak som zvedavý, kedy odídete z tej vlády, tak ako to váš predseda stále ako hrozí a tuná lamentujete nad vecami. Skúste mi povedať a odpovedať na otázku, kedy tých osemdesiatkrát, keď ste tu predkladali návrhy zákonov v osemdesiatich prípadoch na skrátené legislatívne konanie, kedy to bolo dôležitejšie, ako teraz tento návrh zákona? To nie je jedno, či sto miliónov eur zostane u nás na Slovensku, alebo to skončí kdesi v zahraničí. No bohatší a tí, ten monopol a oligopol, to nie sú firmy alebo ľudia takí, ktorí sa veľmi s radosťou podelia možno o peniaze, ktoré im padli do lona. Jednoducho je tu potrebné konať a to, že je tu tento návrh zákona, je to len naozaj dobré a tak, aby sme mohli pomôcť v podstate našim deťom, tak ako to aj pán minister spomínal vo svojom úvodnom slove, minister školstva nesplnil si domácu úlohu. Som zvedavý, ako to naplní do konca kalendárneho roka tak, aby tie deti mohli čerpať tie poukážky. V rámci rozpravy tiež tu zaznelo, zaznela taká vec, že či päťdesiat eur je dostatočná pomoc, že to je nič, že to je maličkosť. No to neni maličkosť, lebo aj v takej malej obci, kde je trebárs desať detí a päťdesiat eur je poukážka, to máte 500 eur. No tak tí učitelia, ktorí sa venujú našim deťom vo voľnočasových chvíľach, tak môžu pricestovať do tej dediny. Dostane 500 eur mesačne a keď je to 1 000 eur, no tak s veľkou radosťou to urobia. A vo väčších mestách, tam myslím, že ten problém nie je.
M. Jureňa, poslanec: (2010-02-09):
V súlade s § 73 ods. 1 zákona o rokovacom poriadku podávam v prvom čítaní spravodajskú informáciu. Uvedený návrh bol doručený poslancom Národnej rady Slovenskej republiky v stanovenej lehote. Predseda Národnej rady Slovenskej republiky posúdil uvedený návrh podľa § 70 ods. 1 zákona Národnej rady Slovenskej republiky o rokovacom poriadku a podľa legislatívnych pravidiel a zaradil ho v súlade s § 72 ods. 2 rokovacieho poriadku na rokovanie dnešnej 48. schôdze. Konštatujem, že uvedený návrh zákona spĺňa z formálnoprávnej stránky všetky náležitosti uvedené v § 67 a § 68 zákona Národnej rady Slovenskej republiky č. 350/1996 Z. z. o rokovacom poriadku. Zo znenia vládneho návrhu zákona je zrejmý účel navrhovanej úpravy. Všeobecná časť dôvodovej správy obsahuje informáciu o súlade návrhu zákona s Ústavou Slovenskej republiky, ďalej o súvislostiach s inými zákonmi a medzinárodnými zmluvami, ďalej  o zhodnotení súčasného stavu, o dôvode potreby novej právnej úpravy, ako i o hospodárskom a finančnom dopade a vplyve na štátny rozpočet. Problematika vládneho návrhu zákona je upravená v práve Európskych spoločenstiev, v práve Európskej únie upravená nie je. Vychádzajúc z oprávnení, ktoré mňa ako spravodajcu vyplývajú z § 73 zákona o rokovacom poriadku odporúčam, aby sa Národná rada Slovenskej republiky uzniesla v zmysle § 73 ods. 3 písm. c) o rokovacom poriadku, aby uvedený vládny návrh zákona bol prerokovaný v druhom čítaní. Ďalej v súlade s rozhodnutím predsedu Národnej rady z 18. januára 2010 č. 1468 a podľa § 71 rokovacieho poriadku odporúčam, aby vládny návrh zákona prerokovali výbory: ústavnoprávny výbor a Výbor Národnej rady Slovenskej republiky pre pôdohospodárstvo, životné prostredie a ochranu prírody. Za gestorský výbor navrhujem výbor pre pôdohospodárstvo, životné prostredie a ochranu prírody. Ďalej odporúčam, aby určené výbory predmetný vládny návrh zákona prerokovali vo výboroch do 30 dní a v gestorskom výbore do 31 dní od ich pridelenia. Pán predsedajúci, môžete otvoriť rozpravu.
Karahuta, Jaroslav, poslanec NR SR (2021-11-24):
Ďakujem veľmi pekne za slovo, pán predseda. Vážené pani poslankyne, páni poslanci, Národná rada Slovenskej republiky uznesením č. 996 z 19. októbra 2021 pridelila vládny návrh zákona, ktorým sa mení a dopĺňa zákon č. 280/2017 Z. z. o poskytovaní podpory a dotácie v pôdohospodárstve a rozvoji vidieka a o zmene zákona č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov v znení neskorších predpisov (tlač 679), na prerokovanie týmto výborom: ústavnoprávnemu výboru a výboru pre pôdohospodárstvo a životné prostredie. Za gestorský výbor určila výbor pre pôdohospodárstvo a životné prostredie. Výbory prerokovali predmetný vládny návrh zákona v lehote určenej uznesením Národnej rady. Poslanci Národnej rady, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko k predmetnému vládnemu návrhu zákona. Výbory Národnej rady, ktorým bol vládny návrh zákona pridelený, zaujali k nemu nasledovné stanoviská: ústavnoprávny výbor uznesením č. 391 z 19. novembra 2021 s vládnym návrhom zákona súhlasil a odporučil ho Národnej rade schváliť s pripomienkami, výbor pre pôdohospodárstvo a životné prostredie uznesením č. 166 zo 16. novembra 2021 s vládnym návrhom zákona súhlasil a odporučil ho Národnej rade schváliť s pripomienkami. Výbor pre pôdohospodárstvo a životné prostredie ako gestorský výbor o návrhu spoločnej správy výborov o prerokovaní vládneho návrhu zákona, ktorým sa mení a dopĺňa zákon č. 280/2017 Z. z. o poskytovaní podpory a dotácie v pôdohospodárstve a rozvoji vidieka a o zmene zákona č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov v znení neskorších predpisov (tlač 679a), nerokoval, pretože podľa § 52 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov nebol uznášaniaschopný. Uznesením výboru č. 152 zo 14. októbra 2021 som bol poverený v súlade s § 80 zákona č. 350/1996 Z. z. o rokovacom poriadku v znení neskorších predpisov za spoločného spravodajcu, ktorý predloží predmetnú informáciu a bude predkladať návrh na ďalší postup. Pán predseda, otvorte, prosím, rozpravu.
Danko, Andrej, predseda NR SR (2017-04-06):
Na vystúpenie pána poslanca – jedna faktická. Uzatváram možnosť prihlásenia s faktickými poznámkami. Pán poslanec Krajčí.
I. Mikloš, podpredseda vlády a minister financií SR: (2004-03-09):
V predloženom vládnom návrhu novely zákona sa ďalej upresňuje predmet poplatku za kúpeľný a rekreačný pobyt a za jadrové zariadenie a medzi fakultatívne poplatky sa zaraďuje poplatok za zber, prepravu, zneškodňovanie komunálnych odpadov a drobných stavebných odpadov. S účinnosťou od 1. januára 2005 sa navrhuje vypustiť aj poplatok za ubytovaciu kapacitu, ktorého charakter zodpovedá majetkovej dani. Vo vládnom návrhu novely zákona sa vypúšťa ustanovenie o sankciách, ktoré od 1. januára 2004 už vyplývajú zo zákona č. 511/1992 Zb. o správe daní a poplatkov a zmenách v sústave územných finančných orgánov v znení neskorších predpisov. Navrhuje sa tiež zrušiť splnomocnenie pre obce na individuálne riešenie spoplatňovania, čím sa sleduje zníženie možnosti korupcie, úplatkárstva ako aj subjektívneho rozhodovania v konaní o poplatkoch. Vážené pani poslankyne, vážení páni poslanci, žiadam vás o schválenie a podporu tohto návrhu zákona. Ďakujem pekne.
Dostál, Ondrej, poslanec NR SR (2016-04-27):
Pán poslanec Budaj, ďakujem za slová podpory, aj za ten širší historický kontext. A máte úplnú pravdu, ten zákon nebráni tomu, čomu mal brániť podľa predstavy jeho tvorcov. Nie sú na to štatistiky, ale myslím si, že tie oficiálne štatistiky, ktoré hovoria o tom, že 68 osôb alebo slovenských občanov nadobudlo od účinnosti tohto zákona maďarské občianstvo, a preto stratili slovenské občianstvo, celkom nesedí, že tých, ktorí získali maďarské občianstvo, bude o čosi viac, nevieme, o koľko a zrejme sa to ani nedozvieme. A zaujímavý bol aj ten postreh s Karlom Krylom. A to poukazuje na ďalšiu absurdnosť súčasnej právnej úpravy spočívajúcej v tom, že slovenský zákon nevylučuje dvojité občianstvo. Sú krajiny, ktoré vylučujú dvojité občianstvo a dávajú ľuďom na výber, buď budete mať naše občianstvo, alebo občianstvo iného štátu. Je to možno tvrdé, ale to je korektný prístup, lebo je to rovný meter voči všetkým. Ľudia, ktorí dnes majú dvojité občianstvo, oňho neprídu. Ľudia, ktorí majú iné občianstvo a nadobudnú slovenské občianstvo, môžu mať dvojité občianstvo. Akurát, chudáci, tí ľudia, ktorí doteraz mali iba slovenské občianstvo a nadobudnú nejaké iné občianstvo, tak o slovenské občianstvo prídu.
B. Bugár, podpredseda NR SR: (2002-06-25):
Teraz dávam slovo určenej spravodajkyni z výboru pre životné prostredie a ochranu prírody pani poslankyni Márii Angelovičovej a prosím ju, aby oboznámila Národnú radu s výsledkom prerokovania tohto vládneho návrhu v jednotlivých výboroch. Nech sa páči. M. Angelovičová, poslankyňa: Ďakujem pekne za slovo. Vážený pán predsedajúci, vážený pán minister, vážené panie poslankyne, vážení páni poslanci. Dovoľte, aby som vás na základe poverenia výboru Národnej rady Slovenskej republiky pre životné prostredie a ochranu prírody ako gestorského výboru pri prerokovaní vládneho návrhu zákona o systéme environmentálne orientovaného riadenia a auditu informovala o výsledku rokovania výborov Národnej rady Slovenskej republiky k tomuto návrhu zákona a o návrhoch a stanovisku gestorského výboru, obsiahnutých v spoločnej správe k tomuto návrhu, uvedenej ako tlač 1479a. Predmetná spoločná správa výborov Národnej rady Slovenskej republiky o prerokovávaní vládneho návrhu zákona o systéme environmentálne orientovaného riadenia a auditu bola schválená uznesením Výboru Národnej rady Slovenskej republiky pre životné prostredie a ochranu prírody, ako gestorského výboru, č. 297 zo dňa 18. júna 2002. Národná rada Slovenskej republiky uznesením č. 2107 zo 16. mája 2002 pridelila vládny návrh zákona o systéme environmentálne orientovaného riadenia a auditu týmto výborom Národnej rady Slovenskej republiky: ústavnoprávnemu výboru, Výboru Národnej rady Slovenskej republiky pre financie, rozpočet a menu a Výboru Národnej rady Slovenskej republiky pre životné prostredie a ochranu prírody. Uvedené výbory prerokovali predmetný návrh zákona v lehote určenej uznesením Národnej rady Slovenskej republiky. Gestorský výbor konštatuje, že do začatia rokovania o vládnom návrhu zákona o systéme environmentálne orientovaného riadenia a auditu nedostal žiadne stanovisko od poslancov Národnej rady Slovenskej republiky, ktorí nie sú členmi výborov, ktorým bol materiál pridelený na prerokovanie. Vládny návrh zákona o systéme environmentálne orientovaného riadenia a auditu odporúčali Národnej rade Slovenskej republiky schváliť s pozmeňujúcimi a doplňujúcimi návrhmi tieto výbory: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie, rozpočet a menu a Výbor Národnej rady Slovenskej republiky pre životné prostredie a ochranu prírody. Z uznesení výborov Národnej rady Slovenskej republiky, uvedených pod bodom III tejto správy, vyplývajú pozmeňujúce a doplňujúce návrhy, ktoré máte uvedené pod bodmi 1 - 25 v časti IV spoločnej správy, z toho dôvodu ich nebudem osobitne čítať, podotýkam však, že stanovisko gestorského výboru je uvedené pri každom z pozmeňujúcich návrhov. O všetkých pozmeňujúcich a doplňujúcich návrhoch odporúčam hlasovať spoločne s odporúčaním gestorského výboru schváliť. Všetko, pán predsedajúci.